CELEX: 31984R2966
Language: el
Date: 1984-07-23 00:00:00
Title: Κανονισμός (ΕΟΚ) αριθ. 2966/84 του Συμβουλίου της 23ης Οκτωβρίου 1984 για την αύξηση της ποσότητας της κοινοτικής δασμολογικής ποσόστωσης που ανοίχθηκε για το έτος 1984, για το χάρτη εφημερίδων της διάκρισης 48.01 Α του Κοινού Δασμολογίου

Avis juridique important

|

31984R2966

Κανονισμός (ΕΟΚ) αριθ. 2966/84 του Συμβουλίου της 23ης Οκτωβρίου 1984 για την αύξηση της ποσότητας της κοινοτικής δασμολογικής ποσόστωσης που ανοίχθηκε για το έτος 1984, για το χάρτη εφημερίδων της διάκρισης 48.01 Α του Κοινού Δασμολογίου  

Επίσημη Εφημερίδα αριθ. L 281 της 25/10/1984 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 2966/84 ΤΟΥ ΣΥΜΒΟΥΛΙΟΥ  της 23ης Οκτωβρίου 1984  για την αύξηση της ποσότητας της κοινοτικής δασμολογικής ποσόστωσης που ανοίχθηκε για το έτος 1984, για το χάρτη εφημερίδων της διάκρισης 48.01 Α του Κοινού Δασμολογίου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 28 και 113,  την πρόταση της Επιτροπής,  Εκτιμώντας:  ότι, με τους κανονισμούς (ΕΟΚ) αριθ. 3684/83 (1) και (ΕΟΚ) αριθ. 2152/84 (2), το Συμβούλιο άνοιξε και κατένειμε μεταξύ των κρατών μελών, για τον χάρτη εφημερίδων της διάκρισης 48.01 Α του Κοινού Δασμολογίου, κοινοτική δασμολογική ποσόστωση με μηδενικό δασμό της οποίας η συνολική ποσότητα καθορίστηκε στο επίπεδο των 570 000 τόνων· ότι, με τους εν λόγω κανονισμούς, το ευεργέτημα της εν λόγω δασμολογικής ποσόστωσης επεκτάθηκε σε ορισμένους άλλους χάρτες που ανταποκρίνονται, αφαιρουμένου του κριτηρίου των υδάτινων γραμμών, στην περιγραφή του χάρτου που εμφαίνεται στη συμπληρωματική σημείωση του κεφαλαίου 48 του Κοινού Δασμολογίου·  ότι, βάσει των πλέον προσφάτων στοιχείων σχετικά με το προϊόν αυτό για το έτος 1984, εκτιμάται ότι οι συμπληρωματικές εισαγωγικές ανάγκες στην Κοινότητα, προελεύσεως τρίτων χωρών, ανέρχονται μέχρι τις 31 Δεκεμβρίου 1984 σε 65 000 τόνους· ότι πρέπει να αυξηθεί το μέγεθος της ποσόστωσης της ποσότητας αυτής για να ληφθούν υπόψη οι διαπιστωθείσες ανάγκες· ότι, για να διαφυλαχθεί ο κοινοτικός χαρακτήρας της εν λόγω δασμολογικής ποσόστωσης, πρέπει να διατεθεί στο κοινοτικό απόθεμα ένα μέρος της συμπληρωματικής ποσότητας, ενώ το υπόλοιπο θα κατανεμηθεί μεταξύ ορισμένων κρατών μελών ανάλογα με τις προβλεπόμενες ανάγκες τους σε εισαγωγές προελεύσεως τρίτων χωρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ποσότητα της κοινοτικής δασμολογικής ποσόστωσης που ανοίχθηκε με τους κανονισμούς (ΕΟΚ) αριθ. 3684/83 και (ΕΟΚ) αριθ. 2152/84 για τον χάρτη εφημερίδων, της διάκρισης 48.01 Α του Κοινού Δασμολογίου, ανέρχεται από 570 000 σε 635 000 τόνους.  Άρθρο 2  1. Ένα πρώτο μέρος της συμπληρωματικής ποσότητας που αναφέρεται στο άρθρο 1, δηλαδή 51 000 τόνοι, κατανέμεται ως εξής μεταξύ ορισμένων κρατών μελών:  Γερμανία 10 390 τόνοι  Ελλάδα 650 τόνοι  Ιταλία 1 000 τόνοι  Ηνωμένο Βασίλειο 38 960 τόνοι.  2. Το δεύτερο μέρος, ποσότητας 14 000 τόνων, αποτελεί το απόθεμα.  Το απόθεμα που προβλέπεται στο άρθρο 2 παράγραφος 3 του κανονισμού (ΕΟΚ) αριθ. 3684/83, όπως ήδη τροποποιήθηκε από τον κανονισμό (ΕΟΚ) αριθ. 2152/84, ανέρχεται, κατά συνέπεια, από 61 926 σε 75 926 τόνους.  Άρθρο 3  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 23 Οκτωβρίου 1984.  Για το Συμβούλιο  Ο Πρόεδρος  P. BARRY  (1) ΕΕ αριθ. L 368 της 29. 12. 1983, σ. 7.  (2) ΕΕ αριθ. L 197 της 27. 7. 1984, σ. 4.